Kultura Maribor

Cirkus na kvadrat
2025-06-21 18:00 - 19:00 (Europe/Paris) | Maribor center / Pod Starim mostom
Umetnost žongliranja, ki je predstavljena na visoko kvalitetni in umetniško dovršeni ravni ter na zabaven način.
Ulični cirkus
Umetnost žongliranja, ki je predstavljena na visoko kvalitetni in umetniško dovršeni ravni ter na zabaven način.
Žongliranje je umetnost brez meja in zabava brez pravil; lahko ga gledamo kot zabavo, kot športno aktivnost, kot matematično vajo, kot meditacijo ali pa kot simfonijo gibanja, kjer se združujejo hitrost, ritem in natančnost. Predstava je plod brezhibnega, skoraj magičnega dolgoletnega truda avtorice in avtorja, ki sta se poglobila v raznovrstne veščine žongliranja, cirkusa, komedije ter klovnstva. Je energičen in navdihujoč izkupiček njune ustvarjalnosti ter predanosti, ki bo zagotovo navdušil vsakogar! Ali ste pripravljeni na žonglerski šov, s katerim boste razgibali oči in domišljijo?
Trajanje: 25 min

Povezava do originalnega članka

Čarobni napitek
2025-06-21 18:30 - 19:15 | Maribor center / Vetrinjski dvor
V dveh čarovniških kuhinjah se odvija pravi spektakel! Betka in Mimi sta se odločili, da bosta ustvarili vsaka svoj čarobni napitek. V tem divjem tekmovanju čarovniških spretnosti seveda ne manjka zabavnih trenutkov, ko se hudomušno spreta, nato pa pobotata v najbolj čarobnem slogu! Kdo bi si mislil, da bo tako tekmovanje med kuhinjama prineslo toliko zabave.
Gledališka predstava
V dveh čarovniških kuhinjah se odvija pravi spektakel! Betka in Mimi sta se odločili, da bosta ustvarili vsaka svoj čarobni napitek. V tem divjem tekmovanju čarovniških spretnosti seveda ne manjka zabavnih trenutkov, ko se hudomušno spreta, nato pa pobotata v najbolj čarobnem slogu! Kdo bi si mislil, da bo tako tekmovanje med kuhinjama prineslo toliko zabave. Ostaja pa veliko vprašanje: ali bosta Betka in Mimi združili svoje moči ter ustvarili ultimativni čarobni napitek? Hmmm …
Trajanje: 35 minut

Povezava do originalnega članka

Nevrodivergentni Hangout
2025-06-24 17:00 - 20:00 | Kulturni inkubator
NEVRODIVERGENTNI HANGOUT
BARVANJE, SPROŠČANJE IN GRICKANJE
Torek, 24. junij 2025 // 17.00 // Kulturni inkubator
V torek, 24. junija 2025, se v Kulturni inkubator vrača Nevrodivergentni Hangout, tokrat podnaslovljen Barvanje, sproščanje in grickanje. Z druženjem začnemo ob 17. uri.
*BARVANJE, SPROŠČANJE IN GRICKANJE*
Naslikaj svoj dizajn, prilagodite svoj izgled!
Pridruži se nam na ustvarjanju unikatnih (brezplačnih) oblačili! Za vse potrebne materiale poskrbimo, prijetno družbo in prigrizke poskrbimo me_i.
Dogodek bo potekal v slovenščini in angleščini!
***
*PAINTIN’, CHILLIN’ & SNACKIN’*
Draw your own design, customize your look!
Join us in creating with free clothes! We will provide materials like paint and brushes, and also good company and snacks.
The event is held in Slovenian and English!

Povezava do originalnega članka

Pikin cirkus
2025-06-24 18:30 - 19:15 | Maribor center / Vetrinjski dvor
Klovn Jakobs povabi Piko Nogavičko v cirkus, ker pričakuje njene izjemne točke, a mu Pika nenehno nagaja. Medtem ko Klovn Jakobs poskuša uprizoriti svojo cirkuško točko, Pika pleše, meče palačinke v zrak, obeša nogavice na vrv, po kateri Jakobs hodi, mu skrije fotoaparat in ga preseneti s točo milnih mehurčkov. Njene potegavščine povzročijo, da se vsi smejijo in za trebuhe držijo.
Interaktivna gledališka predstava
Klovn Jakobs povabi Piko Nogavičko v cirkus, ker pričakuje njene izjemne točke, a mu Pika nenehno nagaja. Medtem ko Klovn Jakobs poskuša uprizoriti svojo cirkuško točko, Pika pleše, meče palačinke v zrak, obeša nogavice na vrv, po kateri Jakobs hodi, mu skrije fotoaparat in ga preseneti s točo milnih mehurčkov. Njene potegavščine povzročijo, da se vsi smejijo in za trebuhe držijo.
Otroci in starši so aktivno vključeni v dogajanje, saj sodelujejo v različnih točkah ter igrah, ki jih vodita Pika Nogavička in Klovn Jakobs. Pridružite se nam na tem čarobnem potovanju, kjer smeha in veselja nikoli ne zmanjka. Naj se vaša domišljija prebudi in naj vas Pikin cirkus popelje na nepozabno potovanje, polno smeha, nagajivosti in zabave!
Trajanje: 35 minut

Povezava do originalnega članka

Svet je moj dom
2025-06-24 19:00 - 20:00 | Maribor center / Mestni park
Večina od nas je že slišala in tudi videla kakšen nastop ali celo predstavo orientalskega plesa. Le malokdo pa ve, kako tesno sta povezana orientalski in romski ples, ki se je tako kot romski jezik pred tisočletji na pot po svetu podal iz pradomovine Romov, Indije. Čeprav ne živimo več v davnih časih in ne potujemo po svetu z vozovi, peš ali konjskimi vpregami, bogato plesno izročilo ostaja in nas še zmeraj ter vedno znova navdušuje. Plesalke iz Plesne delavnice Zahir in njihove gostje so sodobne »plesne pripovedovalke«, ki bodo z različnimi plesnimi »fuzijami« pripovedovale svoje zgodbe in nas popeljale v pisan svet orientalskega plesa.

Povezava do originalnega članka

26. Otroški Folkart – Slovenija
2025-06-25 10:30 - 11:30 | Maribor center / Mestni park
Spoznavanje žive kulturne dediščine skozi nastope otroških folklornih skupin, ki delujejo v Sloveniji.
Otroška folklorna skupina KUD Študent Maribor deluje od leta 2010 in predstavlja najmlajšo sekcijo Kulturno umetniškega društva Študent Maribor, ki je sicer bilo ustanovljeno že davnega leta 1964 in je v lanskem letu praznovalo častitljivih 60 let delovanja. V društvu deluje več akademskih folklornih skupin in veterani, v letošnjem letu pa še 3 otroške skupine (mlajša in starejša skupina ter mladinska skupina).
Skupine so poznane po izredno kvalitetnem programu ter izjemnih dosežkih, saj se redno uvrščajo na regijska in državna srečanja otroških folklornih skupin Slovenije. Mladinska skupina pogosto gostuje tudi v tujini, saj je bogato slovensko ljudsko izročilo predstavila že v številnih evropskih državah; na Poljskem, Češkem, Hrvaškem, v Makedoniji, Srbiji, Črni gori, v lanskem letu pa je prvič gostovala tudi na Afriškem kontinentu, v Egiptu.
Skozi glasbo in ljudske plese otroških folklornih skupin do zavedanja korenin. Plešemo in iskre krešemo!

Povezava do originalnega članka

Folkart v mestu - Finska, Paragvaj, Romunija
2025-06-25 11:00 - 13:00 | Maribor center / Glavni trg
37. MEDNARODNI CIOFF® FOLKLORNI FESTIVAL FOLKART
24.–28. 6. 2025
Folkart, naše okno v svet
Folkart bo ponovno ogrnil naš Maribor v barve svetovne nesnovne kulturne dediščine in nam prikazal tradicijo, ki ohranja predajanje načina dela, obnašanja, običajev, verovanja in vrednot, ki so temelji življenja vsake naslednje generacije. Folklora je veliko več kot le zgolj ohranjanje tradicije. Je pripadnost in spoštovanje. In kultura je osnova obstoja slehernega naroda na svetu.
Zato je mariborski Folkart pravi praznik svetovne tradicijske kulture, je naše OKNO V SVET.
Nenehno ponavljamo, da je Folkart eden izmed najbolj cenjenih festivalov v folklornem svetu, da je bil kot prvi izmed vseh tovrstnih festivalov na svetu počaščen s pokroviteljstvom UNESCA, da že od samega začetka deluje pod okriljem svetovne organizacije CIOFF®, da … Veliko premalo in ne dovolj pogosto pa izpostavljamo, kolikšno število narodov in držav z vsega sveta smo že gostili v Mariboru, kar je ena največjih odlik in značilnosti našega festivala.
V vseh teh letih je na naše domače dvorišče svoje edinstvene zgodbe prinesel praktično ves svet, če izvzamemo Aborigine, Indijance in Tuarege, pa mogoče še Inuite, recimo. So nas pa zato obiskali novozelandski Maori, in to kar trikrat, pa Polinezijci z otoka Rapa-Nui in Havajev, Fidžijci in Guamci, z druge strani sveta so k nam prišli Indo-Mauričani ter Kreoli, Svazijci, Hutujci, Kikuji in Masaji, Burjati, Kabardinci, Uzbeki in Kirgizi iz Tuve, Baškiri in Tatari, kitajski Mongoli in Hani, Kalmiki, bojevniki Osetije in Alanije, Kazahi, turški derviši, Kozaki, Singalci, Filipinci, večina narodov iz držav Latinske Amerike, Srednje Amerike in Karibov ter vsa Evropa, tako s severa, z juga, vzhoda in zahoda.
Folkart je v skoraj štirih desetletjih gostil folklorne skupine iz več kot 80 različnih držav sveta, ki so nas navduševale in nam odprle široka, zanimiva in drugačna obzorja. Letos bodo glasniki svetovne kulture prišli v Maribor že 37. zapored. Na letošnji Folkart prihajajo skupine iz Evrope, Azije, Južne in osrednjega dela Severne Amerike.
S severa Evrope, iz dežele ob Baltskem morju, ki je znana po tem, da imajo več savn kot avtomobilov, iz mesta Joensuu na Finskem prihaja skupina, ki goji karelijske plese, polne čustev, ritma in veselja. Iz sosednje Hrvaške, iz bližnjega Varaždina, s svojim izvrstnim tamburaškim orkestrom prihaja mlada skupina, ki spada v sam vrh hrvaške tradicijske kulture. Iz Paragvaja, dežele v Južni Ameriki, kjer je ob španščini še danes uraden tudi avtohtoni jezik Guarani, iz mesta San Antonio prihaja skupina profesionalnih plesalcev. Z drugega konca sveta, iz Singapurja, najbolj čistega mesta na svetu, prihaja skupina profesionalcev, ki so ena ključnih kulturnih sil na plesni sceni Jugovzhodne Azije. Po dolgih letih premora pa k nam spet prihaja skupina iz Združenih držav Amerike, ki leži v osrednjem delu Severne Amerike. Študentje univerze Mars Hill iz Severne Karoline so pravi mojstri ljudskega plesa »clogging«, značilnega za ZDA. Iz mesta Baia Mare v okrožju Maramureş v Romuniji, deželi najbolj razvpitega vampirja, sicer izmišljenega grofa Drakule, pa prihaja vrhunska skupina profesionalcev, ki že desetletja kraljujejo na svetovni folklorni sceni. Že tradicionalno bodo Slovenijo predstavljali naši Kudovci, mariborska Akademska folklorna skupina Študent.
Maribor bo poln folklore, pisanih barv in veselih obrazov. Srečevali se bomo v osrčju mesta, na Lentu, ob otvoritvi in zaključku na Glavnem odru festivala na Trgu Leona Štuklja, v Mestnem parku in še kje.
Prisrčno vabljeni!

1. FINSKA
Folklorni plesni ansambel Motora, Joensuu
Dežela polarnih noči, kjer sonce sije tudi ponoči in kjer je podnevi temno. Dežela savn, več jih je kot avtomobilov, Aurore borealis, srečnih ljudi in starodavnih pravljic. Neukročena laponska divjina. Joulupukki, po naše Božiček, biva v Rovaniemiju. In tradicionalna velikonočna sladica mämmi.
Finska je obmorska nordijska država, ki leži najseverneje izmed vseh držav na svetu. Ima približno 168.000 jezer in 179.000 otokov, z največjim arhipelagom na svetu, ki obsega 50.000 otokov. Kar četrtina ozemlja leži znotraj arktičnega kroga, zato polnočno sonce lahko vztraja nekaj dni. Skrajni sever Finske je poleti obsijan od sonca 73 dni, pozimi pa kar 51 dni kraljuje tema. Finci pa so še posebej znani po ljubezni do savnanja. Imajo več savn kot avtomobilov in ta njihova tradicija naj bi segala že 7000 let v preteklost. Finska je izjemno privlačna tudi za turiste z vsega sveta zaradi severnega sija (Aurora borealis), kjer lahko to čudo narave nad arktičnim krogom opazujejo vse od septembra do začetka aprila. Svetovno znana atrakcija pa je tudi Božičkova vas na Laponskem, kjer ima Božiček v mestu Rovaniemi, znanem kot arktična prestolnica, celo svojo lastno pisarno.
Skupina Motora prihaja prav z drugega konca Finske, iz Severne Karelije. Ustanovljena je bila leta 1968 in je specializirana za izvajanje veselih ter živahnih karelskih plesov, v svojem repertoarju pa ima tudi ostale finske ljudske plese, kot so kadrilja, polka in valček. Obožujejo pripovedovanje in oživljanje starih ljudskih pravljic. Motora je eden najpomembnejših folklornih ansamblov na Finskem, z več kot 50 leti izkušenj. Ponosni so na to, da predstavljajo finski ljudski ples na najboljši možen način.
Skupina je v preteklih letih večkrat dosegla najvišja mesta na državnih plesnih tekmovanjih in leta 2024 prejela naziv »Folklorna skupina leta«, kar je najvišje priznanje na Finskem.
2. PARAGVAJ
Folklorna skupina Paragvaj Rekove, San Antonio
Dežela prijaznih, srečnih ljudi. Sopa paraguaya in preste chipas. Slapovi Monday Ytororõ in jez Itaipu, največja hidroelektrarna na svetu. Slavni namizni prti Ao po’i. Paragvajska mornarica brez obale, prestolnica Asunción, eno najstarejših mest v Južni Ameriki in jezuitski misijoni Guaranov.
Ta celinska država v Južni Ameriki leži ob bregovih reke Paragvaj ter meji na Bolivijo, Brazilijo in Argentino. Kljub temu, da je ena od zgolj dveh celinskih držav Južne Amerike, ima na rekah Paragvaj in Parana plaže, pristanišča ter izhod na Atlantski ocean. Življenje prebivalcev je trdo. Oblikovala ga je kruta zgodovina, vse od prihoda španskih konkvistadorjev v 16. stoletju. Po izgonu jezuitov s španskih ozemelj je Paragvaj postal obrobna kolonija, ki mu je vladala vrsta avtoritativnih vlad, vojaških diktatur, uničevale pa so ga tudi katastrofalne vojne v 19. in celo 20. stoletju. Kljub temu pa je Paragvaj dežela izjemno prijaznih ljudi, ki kljub težkim pogojem za življenje veljajo za srečne. Večina prebivalstva je mesticev, kultura Guarani pa je izjemno vplivna.
Skupina Paragvaj Rekove združuje profesionalne plesne navdušence, z glavnim ciljem širjenja paragvajske kulture po svetu. Vsi člani se osredotočajo na vsako podrobnost in spoštujejo svoje nacionalne barve. Udeležujejo se najvidnejših svetovnih festivalov in s ponosom predstavljajo najboljše iz paragvajske folklore. Čeprav niso deležni finančne podpore vlade, so si kljub temu zadali nalogo in prevzeli odgovornost za promocijo paragvajske ljudske tradicije po vsem svetu. Na odrih ponujajo edinstveno predstavo s profesionalnimi umetniki, s tradicionalnimi in ljudskimi plesi, kot so med drugim Galo pera, izbor paragvajskih polk za ples s steklenicami in poseben ples s podeželja, al Arriero. Njihovi kostumi so barviti, posebni, a popolnoma v skladu s podobo prednikov.
3. ROMUNIJA
Državni folklorni ansambel Transilvania, Baia Mare
Dežela kontrastov, gostoljubnih ljudi in grofa Drakule. Transfagarasan, najlepša in najbolj razburljiva cesta na svetu. Urejena, sodobna mesta. Bukarešta kot »Pariz vzhoda« in skromno, revno podeželje. Konjske vprege in gradovi, polni umetnin. Francesco Illy in Nadia Comaneci.
Z združitvijo podonavskih kneževin Moldavije in Vlaške je leta 1859 nastala država, šele leta 1866 uradno imenovana Romunija. Je največja država jugovzhodnega dela Evrope. Razgibana pokrajina je razporejena med Karpate, moldavsko in transilvansko planoto ter Panonsko nižino in Vlaško višavje. Kulturna dediščina Romunije je odlično ohranjena. Romunski jezik je star 1700 let. V Jami kosti so odkrili najzgodnejši fosil Homo sapiensa, ocena njegove starosti je 37.800 do 42.000 let.
Ljudje so predvsem na podeželju izjemno prijazni, gostoljubni in odprti, čeprav dajejo vtis mrkih ljudi, kar pa naj bi bila posledica dolgoletnega vladajočega režima in tiranstva enega najbolj krutih evropskih voditeljev Nicolaja Ceausesca. Prijel se ga je vzdevek Drakula 20. stoletja. In ravno grof Drakula je velik magnet za turistično srenjo; v Transilvanijo, polno srednjeveških naselij, gotskih gradov in strmih gora se zgrinja na tisoče turistov. Izmišljen lik grofa Drakule, ki ga je ustvaril irski pisatelj Bram Stoker, je najbolj razvpit vampir, saj so mu filmske upodobitve prinesle svetovno slavo.
Državni folklorni ansambel Transilvanija s sedežem v kraju Baia Mare v okrožju Maramureş je bil ustanovljen leta 1959 kot institucija s statusom pravne osebe in samostojnim programom dejavnosti. Bogato folklorno ljudsko izročilo romunskega naroda ohranja iz roda v rod v nespremenjeni obliki. Transilvanski ansambel opravlja svoje poslanstvo z visoko pristnostjo in predanostjo, gostovali pa so že na petih celinah sveta. Posebna dragocenost so njihove noše, ki so biseri ročne ljudske umetnosti s podrobnim odtisom domačega ljudskega stila, ki se popolnoma sklada z njihovim repertoarjem.
Povezava do originalnega članka

Zabobnaj zgodbo o drevesu
2025-06-28 10:30 - 11:30 | Maribor center / Mestni park
Dva prijatelja v duplini najstarejšega drevesa v Sloveniji, macesna v dolini Male Pišnice, najdeta veliko leseno knjigo, ki je vodnik dotičnega macesna do njegovih drevesnih prijateljev po svetu. Knjiga najditelju nalaga, da zbere svoje pleme in se poda na pot. »Pleme« so mladi obiskovalci, ki dobijo vsak svoj boben. S pomočjo bobnanja potujejo skozi predstavo, spoznavajo zgodbe dreves, ob tem pa na sproščen in zabaven način spoznajo osnovne glasbene elemente, kot so puls, ritem, dinamika itd.
Predstava Zabobnaj zgodbo o drevesu želi uveljavljati pozitivne spremembe na področju ekologije, predvsem o pomembnosti dreves in lesa v našem življenju. Z vami bosta potovala Franci Krevh in Miloš Simić.

Povezava do originalnega članka

Pravljičarski in pripovedovalni nastopi v Malem Betnavskem gozdu
2025-07-03 17:00 - 2025-07-17 19:00 | Doživljajsko igrišče
POČITNICE V DOŽIVLJAJSKEM IGRIŠČU Z MKC ČRKO
Poletna serija pravljičarskih in pripovedovalnih nastopov v Malem betnavskem gozdu

Mladinski kulturni center Maribor v sodelovanju z zavodom Igrišče Maribor v okviru Doživljajskega igrišča in literarnega programa MKC Črka med 3. julijem in 28. avgustom 2025 pripravlja poletno serijo pravljičarskih in pripovedovalnih nastopov Simone Kopinše in Alenke Spacal v Malem betnavskem gozdu na naslovu Ljubljanska 100-102 v Mariboru ter program ustvarjalnic z mladimi prostovoljkami MKC Maribor.
Doživljajsko igrišče bo tako ob izbranih četrtkih postalo še malo bolj pravljično in ustvarjalno, kajti preden se bo zmračilo, se bodo mladim na igrišču pridružile uveljavljene in priljubljene avtorice – pesnica, pravljičarka in pisateljica Simona Kopinšek ter pisateljica, ilustratorka in pravljičarka Alenka Spacal.
Ob izbranih četrtkovih terminih tekom poletja (3. in 17. julij, ter 14., 21. in 28. avgust 2025) bodo mlade prostovoljke literanega programa MKC Črka Mladinskega kulturnega centra Maribor izvajale tudi serijo ustvarjalnic za mlade obiskovalke in obiskovalce Dožija, vsakič med 17. in 18. uro.
PROGRAM NASTOPOV IN USTVARJALNIC V JULIJU
Četrtek, 3. julij 2025

17.00: Ustvarjalnica za mlade obiskovalke in obiskovalce Dožija z mladimi prostovoljkami MKC Maribor – literarni program MKC Črka.
18.00: ALENKA SPACAL IN BAJALKA: »ME NE ZANIMA!« – pripovedovalski nastop
Pisateljica, ilustratorka in pravljičarka Alenka Spacal, ki deluje in ustvarja pod okriljem zavoda za založništvo in umetnost pripovedovanja Bajalka, bo otrokom pripovedovala iz svoje najnovejše avtorske slikanice »ME NE ZANIMA!«. Glavna junakinja Glinkica zavrača vse načine ustvarjanja in igranja s prijateljicami, ker ima pametni telefon. A kako njeno pozornost od zaslona preusmeriti k branju knjig, poslušanju pravljic, pisanju z nalivnim peresom, slikanju s čopičem ali igranju na glasbilo?
Več o slikanici na spletni strani: www.bajalka.si.

~ ~ ~
Četrtek, 17. julij 2025

17.00: Ustvarjalnica za mlade obiskovalke in obiskovalce Dožija z mladimi prostovoljkami MKC Maribor – literarni program MKC Črka.

Vabljene in vabljeni!
~ ~ ~
Dodatne informacije: petra.kolmancic@mkc.si; nina@igrisce.org; Nina Kraševec: 040 223 024
V primeru slabega vremena bodo nadomestni termini objavljeni na Facebook strani zavoda Igrišče Maribor, ki upravlja z Doživljajskim igriščem.

Program MKC Črka izvajamo s finančno podporo Mestne občine Maribor ter Urada RS za mladino. Program spada v sklop literarnih prireditev, ki jih sofinancira Javna agencija RS za knjigo. Projekte in program Doživljajsko igrišče zavoda Igrišče Maribor omogočajo tudi okoliški donatorji.

Povezava do originalnega članka

SKRIVNOST "MARIBORSKEGA" HOTELA FRANKOPAN
2025-07-08 17:00 - 2025-07-22 18:00 | Maribor center / Trafika ob Mestnem parku
Razstava o Mladinskem počitniškem domu Frankopan Punat OZRK Maribor
Mestece Punat na južnem delu otoka Krka je posebno zaradi zelo nenavadne epizode iz svoje zgodovine. Od leta 1921 do 1943 se je namreč imenovalo Aleksandrovo, v čast jugoslovanskemu kralju Aleksandru Karađorđeviću.
Glede vzroka za to obstaja več teorij, o katerih bo beseda tudi na razstavi, a bolj pomembno kot to je za Maribor pomembno dejstvo, da so leta 1927 odprli hotel Frankopan, drugi hotel v vse bolj prebujajočem se turizmu na otoku. Hotel Frankopan je družina Orlić prodala decembra 1954. Naslednje leto, pred 70 leti, pa se je začela nova, velika mariborska zgodba.
Razstava bo na ogled do 22. julija in sicer:

ob torkih in četrtkih od 16h do 18h
ob sobotah od 10h do 12h

Povezava do originalnega članka

Pravljičarski in pripovedovalni nastopi v Malem Betnavskem gozdu
2025-08-14 17:00 - 2025-08-28 19:00 | Doživljajsko igrišče
POČITNICE V DOŽIVLJAJSKEM IGRIŠČU Z MKC ČRKO
Poletna serija pravljičarskih in pripovedovalnih nastopov v Malem betnavskem gozdu

Mladinski kulturni center Maribor v sodelovanju z zavodom Igrišče Maribor v okviru Doživljajskega igrišča in literarnega programa MKC Črka med 3. julijem in 28. avgustom 2025 pripravlja poletno serijo pravljičarskih in pripovedovalnih nastopov Simone Kopinše in Alenke Spacal v Malem betnavskem gozdu na naslovu Ljubljanska 100-102 v Mariboru ter program ustvarjalnic z mladimi prostovoljkami MKC Maribor.
Doživljajsko igrišče bo tako ob izbranih četrtkih postalo še malo bolj pravljično in ustvarjalno, kajti preden se bo zmračilo, se bodo mladim na igrišču pridružile uveljavljene in priljubljene avtorice – pesnica, pravljičarka in pisateljica Simona Kopinšek ter pisateljica, ilustratorka in pravljičarka Alenka Spacal.
Ob izbranih četrtkovih terminih tekom poletja (3. in 17. julij, ter 14., 21. in 28. avgust 2025) bodo mlade prostovoljke literanega programa MKC Črka Mladinskega kulturnega centra Maribor izvajale tudi serijo ustvarjalnic za mlade obiskovalke in obiskovalce Dožija, vsakič med 17. in 18. uro.
PROGRAM NASTOPOV IN USTVARJALNIC V AVGUSTU
Četrtek, 14. avgust 2025

17.00 – Ustvarjalnica za mlade obiskovalke in obiskovalce Dožija z mladimi prostovoljkami MKC Maribor – literarni program MKC Črka.
18.00 – SIMONA KOPINŠEK: JE KDO VIDEL ČAS? – nastop in ustvarjalnica
Na stenah so ure. In ure so na nočnih omaricah in tudi na zapestjih ljudi, ki se jim pogosto mudi. Poznamo različne ure, tudi sončne in peščene, a časa ni videl še nihče. Ali pač? Pravljici Simone Kopinšek o urah in neulovljivem času sledi ustvarjalnica ur.

~ ~ ~
Četrtek 21. avgust 2025

17.00 – Ustvarjalnica za mlade obiskovalke in obiskovalce Dožija z mladimi prostovoljkami MKC Maribor – literarni program MKC Črka.

~ ~ ~
Četrtek, 28. avgust 2025

17.00 – Ustvarjalnica za mlade obiskovalke in obiskovalce Dožija z mladimi prostovoljkami MKC Maribor – literarni program MKC Črka.
18.00 – SIMONA KOPINŠEK: PISMO – pravljičarski nastop in ustvarjalnica
Nekomu je veter odpihnil pismo. Napisano z nalivnim peresom je v lični kuverti pristalo na Tonijevem balkonu. Kdo ga je napisal in kdaj? Toni se odloči, da je čas za detektivsko počitniško zgodbo, ki jo bo kot pravljico pripovedovala Simona Kopinšek. Pravljični predstavi sledi ustvarjalnica pisem.

Vabljene in vabljeni!
~ ~ ~
Dodatne informacije: petra.kolmancic@mkc.si; nina@igrisce.org; Nina Kraševec: 040 223 024
V primeru slabega vremena bodo nadomestni termini objavljeni na Facebook strani zavoda Igrišče Maribor, ki upravlja z Doživljajskim igriščem.

Program MKC Črka izvajamo s finančno podporo Mestne občine Maribor ter Urada RS za mladino. Program spada v sklop literarnih prireditev, ki jih sofinancira Javna agencija RS za knjigo. Projekte in program Doživljajsko igrišče zavoda Igrišče Maribor omogočajo tudi okoliški donatorji.

Povezava do originalnega članka

36. Poletni lutkovni pristan
2025-08-16 00:00 - 2025-08-31 00:00 | Maribor center / Lutkovno gledališče Maribor, Vojašniški trg 2A, 2000 Maribor
Poletni lutkovni pristan je mednarodni lutkovni festival, ki poleg predstav za otroke in odrasle ponuja delavnice, razstave, koncerte in druge dogodke.
Poletni lutkovni pristan, mednarodni lutkovni festival z najdaljšo tradicijo že šestintridesetič vabi otroke, družine in vse ljubitelje umetnosti. Tudi letos bo festival ponudil raznolik in kakovosten program predstav iz Slovenije in Evrope in sveta, s predstavami na prostem, v gledališču, parku, pred galerijo UGM, pod hrastom in kopališču Mariborski otok.
V treh festivalnih tednih se bodo zvrstile lutkovne predstave za vse starosti – od najmlajših do mladih po srcu.
Srečali bomo Katalence z legendarnim koncertom, Vidka z novo srajčico, poskušali bomo objeti ježa in majhnega Pipa iz Kanade, novo Pepelko s Češke, mlade lutkovne upe iz Koruznega zrna, se zazrli v Mikrosvetove in znova zaploskali legendarni Žogici Marogici – ob njeni 600. uprizoritvi!
Spremljevalni program vključuje ustvarjalne delavnice, zvočne sprehode, razstave in koncert.

Povezava do originalnega članka

Cirkus BarBar
2025-08-17 16:00 | Maribor center / Lutkovno gledališče Maribor, Vojašniški trg, pred LGM
3+
Gledališče Waxwing, Češka
Cirkus BarBar je interaktivna lutkovna postavitev, ki vključuje skupino opic na monociklih, izposojo slonov, avtomat za močne otroke in še veliko reči …, vse pa je zasnovano in zgrajeno za majhne in velike. Pod mini nadstreški BarBarja bodo obiskovalci našli tudi cirkuško knjižnico in salon. Za igro si lahko vzamete toliko časa, kolikor želite.

Povezava do originalnega članka

Kraljeve ure
2025-08-22 17:00 | Maribor center / Mestni park / Art kamp
5+
Darka Erdelji, Maribor / 15 min
V nekem, od sonca obsijanem kraljestvu je živel kralj, ki se ni hotel starati. Da bi upočasnil čas, se je odločil, da upočasni ure. Toda vse ima svoj, točno določen čas, zato gre z novim časom vse narobe … Avtorski projekt Darke Erdelji je nastal po motivih dela Ure kralja Mina Bine Štampe Žmavc.

Povezava do originalnega članka

Poletni Art kamp • Varuška za medvedke
2025-08-23 10:00 - 19:00 | Maribor center / Mestni park Maribor
V najlepši park, na robu mesta, kamor nas vodi ljubezni cesta. Na zelenice, med knjižne police, pod krošnje, umetnosti polne mošnje.
Program Art kampa nadaljujemo z butičnimi vikend programi Poletnega Art kampa. Med 5. julijem in 31. avgustom 2025, ob sobotah in nedeljah, med 10. in 19. uro vabimo na lokacijo bivših bazenov, nad igrala v Mestnem parku Maribor, na lutkovne, gledališke, glasbene in plesne predstave za otroke, ustvarjalne delavnice ter na gibalne, igralne in bralne aktivnosti.
Ob sobotnih in nedeljskih popoldnevih se bodo ob 18. uri na odru zvrstile gledališke, lutkovne, glasbene in pripovedne predstave za otroke. Vsako soboto ob 10.30 je čas za pravljice. V drugi polovici avgusta na odru tradicionalno gostimo Poletni lutkovni pristan.
Vsak vikend, med 10. in 13. ter med 16. in 19. uro, se bodo v parku ob stalnih športnih, igralnih in sprostitvenih aktivnostih zvrstile različne ustvarjalne delavnice. Ustvarjali bomo iz reciklažnih in naravnih materialov, delavnice bodo spremljale predstavitve ustanov, posameznikov, umetnikov, rokodelcev, obrtnikov in organizacij, spoznavali bomo stare obrti, lokalno kulturno dediščino in likovne umetnosti ter ustvarjali v različnih likovnih tehnikah. Preizkusili se bomo tudi v tehniškem ustvarjanju.

JE KDO VIDEL ČAS?
10.30
pravljica in ustvarjalnica
Na stenah so ure. In ure so na nočnih omaricah ter tudi na zapestjih ljudi, ki se jim pogosto mudi. Poznamo različne ure, tudi sončne in peščene, a časa ni videl še nihče. Ali pač? Pravljici o urah in neulovljivem času sledi ustvarjalnica ur.
◊ Simona Kopinšek

VARUŠKA ZA MEDVEDKE
18.00
predstava za otroke, 3+
Medved išče varuško za svoje medvedke. Volk, vrana, lisica in zajček bi z veseljem pazili nanje. Pa bodo znali? Kdo zna zapeti pravo uspavanko za medvedke? Preprosta živalska ljudska pravljica, pospremljena z nežnimi uspavankami, je primerna tudi za najmlajše, ki šele vstopajo v svet zgodb. Zgodba je prirejena po ruski ljudski pravljici Medved išče pestunjo.
Priredba, besedila uspavank in pripoved: Špela Frlic
Avtorica glasbe, vokal in harfa: Zvezdana Novaković
https://www.zvenmusic.com/copy-of-zgodba-o-harfi
◊ Špela Frlic in Zvezdana Novaković, Zavod Divja misel

Delavnice in raziskovalnice
10.00–13.00 in 16.00–19.00

Solarni sistem
Kroženje planetov okrog Sonca je vedno fascinantno. Kako planeti vedo, kje je njihova tirnica? Zakaj kakšen planet ne odtava malo po svoje? To in še več bomo izvedeli iz prve roke ter si izdelali čisto svoj solarni sistem.
◊ Nataša Petelin, Zavod Mars Maribor
Čarobne palice
Vsak v življenju potrebuje malo čarovnije. Najdi svojo palico, okrasi jo, dodaj še magično pero in jo ovij v mehkobo volne.
◊ Alenka Dogša, Zavod Mars Maribor
Zmešane barve
Dobiti pravi odtenek barve niti ni tako preprosto. Naučimo se packati in mešati ter namešati prave odtenke in jih uporabiti na miniaturi.
◊ Natalija Zabav, Zavod Mars Maribor

Gibki, prožni, vsega zmožni
10.00–13.00 in 16.00–19.00
Športni junak za nas pripravlja spretnostni poligon, izposojo rekvizitov ter športne igre za otroke. Gibki, prožni, vsega zmožni? Smo!
◊ Športni junak
Celoten program odra Triglav
Celoten program delavnic

Povezava do originalnega članka

Pipo
2025-08-23 18:20 | Maribor center / Lutkovno gledališče Maribor, Avditorij
5+
Mikro lutkovno gledališče Claudine Rivest, Kanada / 10 min
Velik je! Močan je! Ne, niti eno niti drugo ni res … Je samo Pipo, radoveden lik, ki se znajde v težavah v svetu, polnem šivalnih pripomočkov. Sledimo mu v ta svet, kjer je že samo zdrs naprstnika dovolj, da spremeni njegovo usodo.

Povezava do originalnega članka

Ples senc
2025-08-23 20:00 | Maribor center / Lutkovno gledališče Maribor, Mala dvorana
10+
Catherine Gignac, Kanada / 45 min
Poetična predstava brez besed pripoveduje zgodbo s peščenimi slikami, ki jih pred nami ustvarja umetnica. Minljive in spreminjajoče se podobe na osvetljeni stekleni površini sledijo glasbi in predstavljajo nenehno spreminjanje naših življenj, sestavljenih iz trenutkov sedanjosti, ki kot sipki pesek odtekajo v preteklost.

Povezava do originalnega članka

Jaz počepnem, ti poskočiš!
2025-08-24 10:00 | Maribor center / Lutkovno gledališče Maribor, Avditorij
3+
Kulturni zavod Godot / 40 min
Prva otroška gledališča burleska pri nas je nastala po navdihu starih črno-belih filmov, ki so brez besed, le z močnim igralskim izrazom in razigrano glasbo pripovedovali čudovite zgodbe in navduševali množice. Igralca Tadej Pišek in Mojca Špik nas skozi gib, glasbo, z lutkami in s skoraj nič besed popeljeta na pot iskanja sreče in prijateljstva.

Povezava do originalnega članka

Poletni Art kamp • Vidkova srajčica
2025-08-24 10:00 - 19:00 | Maribor center / Mestni park Maribor
V najlepši park, na robu mesta, kamor nas vodi ljubezni cesta. Na zelenice, med knjižne police, pod krošnje, umetnosti polne mošnje.
Program Art kampa nadaljujemo z butičnimi vikend programi Poletnega Art kampa. Med 5. julijem in 31. avgustom 2025, ob sobotah in nedeljah, med 10. in 19. uro vabimo na lokacijo bivših bazenov, nad igrala v Mestnem parku Maribor, na lutkovne, gledališke, glasbene in plesne predstave za otroke, ustvarjalne delavnice ter na gibalne, igralne in bralne aktivnosti.
Ob sobotnih in nedeljskih popoldnevih se bodo ob 18. uri na odru zvrstile gledališke, lutkovne, glasbene in pripovedne predstave za otroke. Vsako soboto ob 10.30 je čas za pravljice. V drugi polovici avgusta na odru tradicionalno gostimo Poletni lutkovni pristan.
Vsak vikend, med 10. in 13. ter med 16. in 19. uro, se bodo v parku ob stalnih športnih, igralnih in sprostitvenih aktivnostih zvrstile različne ustvarjalne delavnice. Ustvarjali bomo iz reciklažnih in naravnih materialov, delavnice bodo spremljale predstavitve ustanov, posameznikov, umetnikov, rokodelcev, obrtnikov in organizacij, spoznavali bomo stare obrti, lokalno kulturno dediščino in likovne umetnosti ter ustvarjali v različnih likovnih tehnikah. Preizkusili se bomo tudi v tehniškem ustvarjanju.

Vidkova srajčica
18.00
predstava za otroke, 2+
Otrok, mama, bratci in sestrice, postelja, žlička in skodelica s kaško – varen dom, kjer jemo, spimo in se igramo. Zunaj hiše: travnik, potok, grmovje in živali, ki jih otrok opazuje. Glej, pajek na pajčevini, ptič v zraku, bela ovca na travniku! Sonce na nebu in oblak! Malček prepoznava že znano in spoznava novo. Levstikova zgodba je predstava, namenjena najmlajšim – ne le po vsebini, ampak tudi po likovni podobi, polni mehkih oblik, toplih materialov in živih barv, ki se v posebnem, počasnem ritmu predstave prepletajo z glasovi ritmiziranih in petih besed ter drobnih instrumentov.
Režija: Irena Rajh
Priredba teksta, besedila pesmic in dramaturgija: Jelena Sitar
Likovna podoba lutk in izdelava: Monika Peskova
Glasba: Igor Cvetko
Kostumografija: Iztok Hrga
Unikatno tkanje: Irena Sitar
Izdelava scene: Marjan Kunaver
Igra: Irena Rajh
Glasbena spremljava: Anže Virant
◊ Hiša otrok in umetnosti ter Gledališče Fru-Fru, Poletni lutkovni pristan, Lutkovno gledališče Maribor

Delavnice in raziskovalnice
10.00–13.00 in 16.00–19.00
Voščena svečka
Iz čebeljega voska bomo zvili majhno svečko, ki jo bomo okrasili z barvnim voskom.
◊ Natalija Zabav, Zavod Mars Maribor
Sončne ure
Spoznajmo se z astronomijo in pod budnim očesom članice Astronomskega društva izdelajmo svojo čisto prvo sončno uro.
◊ Nataša Petelin, Zavod Mars Maribor
Frotaž
Pod papir nastavimo različne grobe oblike (kovance, liste), ki jih pobarvamo in ustvarimo svojo poletno umetnino.
◊ Don Korez, Zavod Mars Maribor

Gibki, prožni, vsega zmožni
10.00–13.00 in 16.00–19.00
Športni junak za nas pripravlja spretnostni poligon, izposojo rekvizitov ter športne igre za otroke. Gibki, prožni, vsega zmožni? Smo!
◊ Športni junak
Celoten program odra Triglav
Celoten program delavnic
Povezava do originalnega članka

POLETNA GIBALNICA
2025-08-25 07:30 - 2025-08-29 16:30 | Maribor center / Pokrajinski muzej Maribor, Grajska ulica 2, 2000 Maribor
Pridi se igrat v grad! Počitniško varstvo z varuško Niko
Dragi starši in skrbniki, iščete zabavno, ustvarjalno in varno počitniško doživetje za svoje otroke?
Pokrajinski muzej Maribor v sodelovanju z izkušeno varuško Niko pripravlja nepozabno petdnevno avanturo med zgodovino, igro in naravo!
KDAJ: od 25. avgusta do 25. avgusta 2025 (5 dni)
KJE: Grajska ulica 2, 2000 Maribor
9-URNO VARSTVO: vsak dan od 7.30 do 16.30
CENA: 185 EUR za vseh 5 dni
3 OBROKI: zajtrk, malica in kosilo
PRIJAVE: varuskanika@gmail.com | 040 289 269
Kaj boste doživeli na POLETNI GIBALNICI?
Vsak dan nas čaka druga dogodivščina – od iskanja grajskega zaklada in vodnih iger do rimskih mozaikov, orientacijskih pohodov in olimpijade na travniku!
Dopoldneve bomo preživeli z aktivnostmi na prostem, popoldne pa raziskovali muzejske skrivnosti z razgibanimi učnimi uricami. Vmes pa seveda dovolj časa za igro, smeh in nova prijateljstva! Število mest je omejeno – prijave že potekajo!

Povezava do originalnega članka

Kako objeti ježa
2025-08-29 18:00 | Maribor center / Lutkovno gledališče Maribor, Avditorij
4+
Pripovedno gledališče gdč. Bazilike, Društvo lutkovnih ustvarjalcev ter Hiša otrok in umetnosti / 35 min
Lutkovna predstava Kako objeti ježa je nastala po istoimenski slikanici Jane Bauer. V zgodbi spoznamo dobrovoljnega ježa, ki se mu svet obrne na glavo zaradi nenadne in neustavljive želje, da bi nekoga objel oziroma da bi nekdo objel njega. Uprizoritev Kako objeti ježa nas povabi v delavnico gdč. Bazilike, iz katere zmeraj prihajajo čudežne pripovedi, tokrat pa smemo pokukati vanjo. Pred nami se razpre svet, v katerem iz recikliranih predmetov in materialov pred našimi očmi nastajajo lutke, ki nato oživijo in nas povabijo v svoj svet.
Povezava do originalnega članka

Žogica Marogica 3+
2025-08-29 20:00 | Avditorij
Jan Malík / Obnovitev predstave iz leta 1994 v režiji Tineta Varla in z lutkami Antona Jezovška / 45 min

Žogica Marogica je bila ena izmed najbolj priljubljenih predstav LGM vse od njene prve uprizoritve v letu 1985. Izvedena je bila več kot 550-krat.
Babica in Dedek že dolgo živita sama in si močno želita punčko ali fantka, ki bi z njima živel na stara leta. Kar naenkrat skozi okno prileti žogica, ki govori! Lačna je, zato Dedek in Babica odhitita po mleko in kruh. Ko je žogica sama doma, jo skozi odprto okno opazi Zmaj Tolovaj. Vabi jo, naj gre z njim, da se bodo njegovi mali zmajčki lahko igrali z njo. Žogica se sprva brani, ko pa po nesreči razbije lonček, se hitro oprime zmajevega repa in skupaj odletita. Žalostna dedek in babica jo
gresta iskat, povsod povprašujeta po njej, dokler na koncu mesta, na visokem drogu ne zaslišita drobnega glasu … Ob pomoči otrok odpihneta hudobne zmaje in rešita Žogico Marogico.
Predstava je primerna tudi za prvo triado OŠ

Nakup kart

Povezava do originalnega članka

Poletni Art kamp • Smučarska odisejada
2025-08-30 10:00 | Maribor center / Mestni park Maribor
V najlepši park, na robu mesta, kamor nas vodi ljubezni cesta. Na zelenice, med knjižne police, pod krošnje, umetnosti polne mošnje.
Program Art kampa nadaljujemo z butičnimi vikend programi Poletnega Art kampa. Med 5. julijem in 31. avgustom 2025, ob sobotah in nedeljah, med 10. in 19. uro vabimo na lokacijo bivših bazenov, nad igrala v Mestnem parku Maribor, na lutkovne, gledališke, glasbene in plesne predstave za otroke, ustvarjalne delavnice ter na gibalne, igralne in bralne aktivnosti.
Ob sobotnih in nedeljskih popoldnevih se bodo ob 18. uri na odru zvrstile gledališke, lutkovne, glasbene in pripovedne predstave za otroke. Vsako soboto ob 10.30 je čas za pravljice. V drugi polovici avgusta na odru tradicionalno gostimo Poletni lutkovni pristan.
Vsak vikend, med 10. in 13. ter med 16. in 19. uro, se bodo v parku ob stalnih športnih, igralnih in sprostitvenih aktivnostih zvrstile različne ustvarjalne delavnice. Ustvarjali bomo iz reciklažnih in naravnih materialov, delavnice bodo spremljale predstavitve ustanov, posameznikov, umetnikov, rokodelcev, obrtnikov in organizacij, spoznavali bomo stare obrti, lokalno kulturno dediščino in likovne umetnosti ter ustvarjali v različnih likovnih tehnikah. Preizkusili se bomo tudi v tehniškem ustvarjanju.

Pravljična zvočna kopel z uspavankami
10.30
V objemu vibracij in zvokov prisluhnimo pravljici in uspavankam.
◊ Patricija Roj, Marko Pocrnjič, društvo Soulshine joga

Smučarska odisejada
18.00
ulično gledališče za otroke, 6+
Dva smučarja tekača, izgubljena na zemljevidu in v letnem času, drug ob drugem, se podajata na tekaško odisejado – potepanje z nejasno progo in koncem. Pripravite smučarske palice ter čaj, nalakirajte brke in začnimo!
Predstava črpa iz dolgoletnih izkušenj Bratov v triku z uličnim gledališčem. Njihove močne točke so samoironija, žongliranje, animacija predmetov, zmerne akrobacije in prijazen humor. Občinstvo bo tako miselno kot fizično vpeto v igro, ne glede na to, kaj se zgodi. Ta predstava ni tradicionalna v nobenem smislu.
Supervision: Tomsa Legierski,
Kostumografka: Jarmila Enochová
Nastopata: Adam Jarchovský, Václav Jelínek
◊ Bratje v triku, Češka 6+, Poletni lutkovni pristan, Lutkovno gledališče Maribor

Delavnice in raziskovalnice
10.00–13.00 in 16.00–19.00
Kolaž s tekstilom
Narežemo barvni tekstil na kose in ga pritrdimo na kartonasto osnovo. Lahko nastane čudovit obesek ali okvir.
◊ Slađana Matić Trstenjak, Zavod Mars Maribor
Pletene zapestnice
Potrebuješ krog iz kartona, ki ga razdeliš na osem enakih delov, sedem vrvic različnih barv in se prepletanje začne.
◊ Nikita Herman, Zavod Mars Maribor
Poletne vazice ali lanternice
Z razredčenim lepilom na odslužene stekleničke previdno nanesemo izrezane dele papirnatih serviet in si naredimo čisto svojo poletno vazico.
◊ Natalija Zabav, Zavod Mars Maribor

Gibki, prožni, vsega zmožni
10.00–13.00 in 16.00–19.00
Športni junak za nas pripravlja spretnostni poligon, izposojo rekvizitov ter športne igre za otroke. Gibki, prožni, vsega zmožni? Smo!
◊ Športni junak
Celoten program odra Triglav
Celoten program delavnic
Povezava do originalnega članka

Jazmína Piktorová, Sabina Bočková (CZ): MIKROSVETOVI
2025-09-06 17:00 | Maribor center / Lutkovno gledališče Maribor
plesno-lutkovna predstava za občinstvo (4+)
V sodelovanju s Poletnim lutkovnim pristanom in Lutkovnim gledališčem Maribor Mikrosvetovi je igriva in poetična predstava, ki občinstvo vabi k ponovnemu odkrivanju lepote majhnih, pogosto spregledanih stvari. Skozi mikro-gibanja, telesne krajine in preproste predmete raziskuje krhkost našega obstoja in bogastvo drobnih vsakdanjih trenutkov.
V odprtem, domišljijskem prostoru spodbuja tako otroke kot odrasle, da upočasnijo, postanejo pozorni in skupaj soustvarjajo edinstvene mikrosvetove – kjer ima vse svoj pomen in potencial.

Povezava do originalnega članka

Vampirček gre v šolo
2025-09-10 10:00 | Maribor center / Lutkovno gledališče Maribor, Velika dvorana
Vampirček gre v šolo je prisrčna in duhovita predstava, zasnovana po priljubljeni zgodbi iz leta 1999. Pripoveduje o majhnem Vampirčku, ki živi z veliko družino v stari vili, a se kljub temu počuti zelo osamljenega. Ker si želi družbe, se odloči obiskovati človeško šolo — a ga tam pričaka presenečenje, saj človeški otroci ponoči spijo. Tako se Vampirček s prijatelji duhovi znajde v posebni nočni šoli, kjer pa krši pravila in v zvezek človeškega dečka Marcelka napiše domačo nalogo. S tem se med njima splete toplo prijateljstvo, ki prek skupnega zvezka premaga meje svetov. Predstava na duhovit in hkrati ganljiv način odpira pomembne teme, kot so osamljenost, smrt, vera in pomen resničnega prijateljstva.

Povezava do originalnega članka

Velik lonec, majhna miš
2025-09-11 17:00 | Maribor center / Lutkovno gledališče Maribor, Mala dvorana
2+
Anja Štefan / Hiša otrok in umetnosti / 30 min
Režija: Ajda Rooss
Avtor glasbe: Janez Dovč
Likovna podoba, izdelava scenografije in lutkovna tehnologija: Zala Kalan
Koreografija: Mojca Špik
Oblikovanje svetlobe: Igor Remeta
Izdelava scenskih elementov: David Klemenčič, Sandra Birjukov, Marjan Kunaver
Igra in animacija: Mojca Špik in Tea Vidmar
Velik lonec, majhna miš je intimna glasbena uprizoritev, nastala kot preplet kratkih pesmi, pravljic in izštevank priljubljene slovenske pisateljice, pesnice in pravljičarke Anje Štefan. Dela, predstavljena v predstavi, so le majhen del njenega obsežnega opusa, zbranega v antologiji Svet je kakor ringa raja (Mladinska knjiga, 2015). Njena poezija s prefinjenim občutkom za ritem in rimo odpira vrata v pravljične svetove, kjer vsakdanji trenutki zasijejo s pridihom čarobnosti in skrivnostnosti.
V uprizoritvi Velik lonec, majhna miš poetični verzi oživijo kot melodija, prefinjen gib in vizualne preobrazbe pa razkrivajo skrite plasti pesniških svetov. Ustvarjena je čarobna uprizoritvena izkušnja, v kateri besede dobijo novo, gledališko življenje. Najmlajši gledalci bodo potovanje skozi te pravljične svetove doživeli kot subtilen preplet različnih umetniških izrazov. Poezija, glasba, gibi in likovnost se stapljajo v harmonično celoto, ki jih popelje na nepozabno popotovanje, polno domišljije in čudes.
Več o gostujoči predstavi lahko preberete tukaj: https://www.frufru.si/predstave/velik-lonec-majhna-mis/

Povezava do originalnega članka

Glej, tička!
2025-09-12 16:00 | Maribor center / Lutkovno gledališče Maribor, Lutkovni muzej Maribor
Predstava in ustvarjalna delavnica
Glej, tička! je minimalistična papirnata slikanica, v kateri animatorjeve roke pred gledalci sestavljajo gibljive papirnate stvaritve, škarje pa sproti urežejo, kadar česa zmanjka … Vse se dogaja v belem okvirju na črni podlagi, ob ritmični spremljavi glasbenih zank in zvokov, brez teksta, kot kolaž kratkih, dinamičnih scen, simbolov in metamorfoz, združenih v igrivi miniaturni papirnati muzikal … Predstava je nastala leta 2003 in ima več kot 1000 ponovitev po vsem svetu.
Predstavi bo sledila ustvarjalna delavnica, na kateri bodo otroci skupaj s starši in ustvarjalcem izdelali gibljivo papirnato figurico in z njo tudi zaigrali.
Avtor vseh elementov predstave: Branko Solce
Teatro Papelito je novo ime za gledališče Papilu, ustanovljeno že leta 1982. Obšlo je vso Evropo in velik del sveta. Izhodišče tega malega avtorskega potujočega gledališča Braneta Solceta (in Sanje Fidler) je vselej papir – material, ki ponuja neštete možnosti oblikovanja in metamorfoz. Izrazito vizualni jezik metafor in simbolov je povezan z glasbo in zvoki in tako pripoveduje brez besed. Pred nami se odvije prava animirana papirnata slikanica. Doslej je avtor – likovnik, režiser, dramaturg in glasbenik Brane Solce – zasnoval že več kot 50 takšnih predstav, vsakič v drugačni tehniki: enkrat nastopajo ogromne maske, drugič zgubane papirnate harmonike ali pa male škatlice, izrezane senčne figure, kopitljački in še in še.
Za otroke 3+.
Trajanje predstave: 25 min
Trajanje delavnice: 30 min

Povezava do originalnega članka

Tok tok tok
2025-09-12 17:00 | Maribor center / Sodni stolp
Le naprej, poezija!
1,5+
Mateja Bizjak Petit / Koprodukcija z Centre de Créations pour l’Enfance – Maison de la poésie in Festival mondial des théâ / 30 min
Uprizoritev Tok tok tok je poetičen in igriv triptih, ki malčke in njihove spremljevalce povabi, da vstopijo in se prepustijo gledališkemu potovanju skozi poezijo.
Prva pesem V tvojih očeh avtorice Dorothée Volut jih popelje v deželo široko odprtih vesolj, tistih, ki se nas dotikajo od blizu, in tistih čarobno neskončnih, ki si jih je vizualno zamislila Lucie Félix.
Druga pesem Sonce je potrkalo na moja vrata avtorja Pierra Solettija jih zaziba v lepoto sveta, ki jo zaznamo skozi žarke iskrive radosti, ki jih je narisala Raphaële Enjary.
Tretja pesem Pesem ti raste pod kožo avtorice Fabienne Swiatly pa jih povabi v samo srce poezije z odkrivanjem povsem novih obzorij s pomočjo objektov iz tekstila Myriam Colin.
Igralka in glasbenik v objemajočem zvočnem prostoru ponujata živahno in stimulativno gledališko doživetje skozi prizmo igre. Igre, ki ničesar ne vsiljuje, ampak vabi. Igre besed, zvokov, barv in giba. Okrog treh poetičnih interpretacij bivanja in ustvarjanja zaživijo trije svetovi. Mali in veliki gledalec sta povabljena, da odkrivata lepoto preprostosti, ki ju obdaja, skoznjo zaslutita vsak svoje notranje vesolje ter se prepustita estetskemu dihanju in preprosto uživata v bogastvu lastne intuitivne domišljije.
Povezava do originalnega članka

Čelopelka
2025-09-16 10:00 - 11:00 | Maribor center / Dvorana Union
Zaključena predstava za Kulturni dnevnik
Anne Dudley, Steven Isserlis: Čelopelka, za govorca, dve violini, violo, violončelo in klavir
Anne Dudley, Steven Isserlis: Rdeča violinca (in veliki hudi violončelo) za pripovedovalca, violino, violončelo
in klavir
* Vstopnice: 5 €
Za koncerta Čelopelka in Dojenčkov dnevnik popusti ne veljajo. Tako spremljevalci kot otroci potrebujejo vstopnico.

Povezava do originalnega članka

OTROŠKI FESTIVAL BORL
2025-09-20 10:00 - 20:00 | Okolica / Grad Borl, Dolane 1, 2282 Cirkulane
🤩🥳V soboto, 20. septembra se bo na gradu odvil prvi otroški festival. 🥳🤩Čaka nas pester program animacij in doživetij. 🤩🥳Pridruži se nam.Če si tudi ti želiš postati del pravljice se nam pridruži!
PARK PRED GRADOM
Barbarji
Animacijski park napihljiva igrala: GLADIATOR, Bodyzorb žoge,…
Srednjeveški vrtiljak
Predstavitev poklicev: Gasilec, policist, reševalec
GRAJSKO DVORIŠČE
Graščaki društva BARON, orožarna
Rimljani
Čebelarsko društvo Cirkulane
Folkloristi iz Cirkulan
VITEŠKA DVORANA
(predstave)
12:00 Čarodej Avgustino
15:30 KU- KUC teater: Zmaj Iskrica
AVLA GRADU
Delavnice za otroke z animatorko
Poslikave obraza
Miki Muster strip
Vključen ogled prenovljenega gradu in interpretativne

Povezava do originalnega članka
